Jennifer Love Hewitt

**Jennifer Love Hewitt** (Waco, 21. veljače 1979.) je američka glumica i pjevačica. Slavu je stekla ulogama u televizijskim serijama kao što su „Za istim stolom“ i „Šaptačica duhovima“, da bi kasnije razvila karijeru i na filmu.

## Mlade godine
Jennifer Love Hewitt se rodila u Wacou kao dijete **Daniela Hewitta** i **Patricie Mae Shipp**. Otac joj je bio tehnički stručnjak talijanskog podrijetla, a majka patologist govora njemačkog podrijetla. Nakon što su joj se roditelji razveli, majka je odgojila sama i nju i njenog brata Todda Hewitta. Neobično srednje ime „*Love*“ (Ljubav) je dobila od majke po najboljoj prijateljici sa fakulteta.

U mladosti se Jennifer zanimala za glazbu pa je već sa tri godine pjevala pjesmu „*The Greatest Love of All*“ na jednom natjecanju. Sa pet godina je već znala tap ples i balet, sa 9 je postala članica „*Texas Show Team*“, a godinu dana kasnije se na preporuku izviđača za telente preselila u Los Angeles kako bi postala glumica i pjevačica.

## Karijera
Nakon preseljenja u Los Angeles, Jennifer se pojavila u više od 20 TV-reklama. Svoju prvu ulogu kao dječja glumica je imala u emisiji „*Kids Incorporated*“ koja je emitirana na Disney kanalu od 1989. do 1991. Glumila je i kćer glumca Piercea Brosnana u pilot-epizodi za nikad ostvarenu seriju „*Running Wilde*“, kao i druge uloge u serijama „*Shaky Ground*“, „*Byrds of Paradise*“ i „*McKenna*“. Veću slavu je stekla tek kao tinejdžerka Sarah Reeves u seriji „Za istim stolom“ 1996, a istu ulogu nastavila je u spin-offu „Vrijeme tvog života“, no ta je serija otkazana nakon samo pola sezone.

Paralelno je razvijala i filmsku karijeru: debitirala je u filmu „Munchie“ 1992., ali je puno zapaženija bila u horor filmu „Znam što si radila prošlog ljeta“ 1997. te u njegovom nastavku. 2001. je glumila u satiri „Srcolomke“ u kojoj su joj filmski partneri bili Sigourney Weaver i Gene Hackman. Navodno je bila u pregovorima da glumi Paige u fantastičnoj seriji „Čarobnice“, ali nije prihvatila ulogu. Posebno zapaženu ulogu je ostvarila u TV-seriji „Priča o Audrey Hepburn“ u kojoj je tumačila ulogu slavne glumice, a 2000. je prozvana „najpopularnijom glumicom na televiziji“. Iako je njen film „The Tuxedo“ propao, stekla je veliku popularnost fantastičnom serijom „Šaptačica duhovima“ 2005., čiju je svaku epizodu gledalo i do 10 milijuna gledatelja u SAD-u, a glumila je i u dva hit-filma snimljena po stripu Garfield. Također snima i glazbene albume koji imaju umjeren uspjeh po Europi i SAD-u. Za 2008. je najavila nastup u filmu „*She Had Brains, a Body, and the Ability to Make Men Love Her*“ po stvarnim događajima o prostitucijskom skandalu u koji su bile umiješane mnoge slavne ličnosti.

Bila je u vezi s pjevačem Johnom Mayerom, a trenutno je s glumcem Rossom McCallom.

## Zanimljivosti
* 2001. je nastupila u glazbenom spotu „**Hero**“, u kojem je pjevao Enrique Iglesias.
* Obožave pse.
* Skoro je dobila ulogu Julije u filmu „Romeo + Julija“, ali je ipak izgubila od Claire Danes. *Bila je i u pregovorima za ulogu u filmu „Lolita“.
* Stalno je odbacivala vijesti da je bila na operaciji grudi. Jednom je čak dala novinarki da sama provjeri kako je njeno poprsje pravo.
* Daje znatne donacije humanitarnim udrugama.
* Visoka je 159 cm.

## Izabrana filmografija
* 1993. Redovnice nastupaju 2
* 1996. Kućni pritvor
* 1997. Znam što si radila prošlog ljeta
* 1998. Jedva čekam
* 2001. Zvonar crkve Notre-Dame 2
* 2001. Vrag i Daniel Webster
* 2001. Srcolomke
* 2004. Istina o ljubavi
* 2004. Garfield
* 2006. Delgo
* 2006. Garfield 2
* 2007. Streetlight

## Diskografija
### Singlovi
* 1995: Couldn't find another man (Promotivni CD) Atlantic PRCD6437-2
* 1996: No ordinary love (Promotivni CD) Atlantic PRCD6829-2
* 1998: How do I deal (7") 143 17105-7
* 1998: How do I deal (CD) 143 17105-2
* 1998: How do I deal (Promotivni CD) Warner PRO-CD9570
* 2002: Barenaked (Australski CD) Jive 925 418-2
* 2002: Barenaked (Promotivni-CD) Jive JDJ40038-2
* 2002: Hey everybody (Australski Promotivni CD) Jive 0150664
* 2002: Can I go now (Australski-CD) Jive 925 454-2
* 2002: Can I go now (Australski Promotivni CD) Jive 0149670
* 2003: Can I go now (Britanski CD) Jive 925 469-2

### Albumi
* 1992: Love Songs (Japanski CD) Meldac MECP-28003
* 1995: Let's go bang (Američki CD) Atlantic 82819-2
* 1996: Jennifer Love Hewitt (Američki CD) Atlantic 82934-2
* 1996: Jennifer Love Hewitt (Japanski CD) Atlantic AMCY-7113 (auch als Promo)
* 2002: Barenaked (Američki CD) Jive 41821-2
* 2002: Barenaked (Američki promotivni CD) Jive JADV-41821-2
* 2002: Barenaked (Japanski CD) Jive ZJCI-10101 (auch als Promo)
* 2002: Barenaked (Singapurski CD) Jive ZSIC-0023

### DVD-Singl
* 2002: Can I go now (SAD) Jive 40113-9

## Nagrade i nominacije
* 2006. godine je sa serijom Šaptačica duhovima osvojila nagradu Saturn u kategoriji **najbolje glumice na televiziji**.

## Vanjske veze

* IMDb profil
* Službeni site
* Intervju s Jennifer Love Hewitt 
* Jennifer Love Hewitt odbija golišave scene
* Fan site